**Cu fantezii aprinse...**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Ninge în versuri, ninge în Dumbravă

Şi se aştern în straturi amintiri

Pe gheaţa de pe lac văd o potcoavă

Şi urma saniei purtând doi miri,

Un an bătrân împodobit de gală

Cu părul nins de multe aşteptări

În ochi c-o strălucire ancestrală

Se mai gândeşte la evaluări,

Un an cu zâmbet inocent pe faţă

Pașește-ncet printre nămeţi timid

Ar vrea să-nceapă încă din prefaţă

Cu fantezii aprinse nu algid.

- Ninge cu lacrimi smulse din povestea

Care s-a scris cu sânge clocotind,

Un lotus alb, pe lac, mi-aduce vestea

C-o să te-ntorci curând şi un colind

Se va topi pe buze ca odată

Sub agonia primului sărut,

Acolo, în Dumbrava minunată.

Un an s-a dus, un altul a-nceput,

Dar am trăit suprem. Această oră

Comprimă timpul, pragul peste an

Să-l trecem amândoi. Multicoloră

E veşnicia. „La mulţi ani, Ioan!”

Ioan Grigoraș Liliana Trif